Diari Oficial de la Generalitat Valenciana


Sumari del DOGV 6733, del 13-03-2012 (2012/2297)

RESOLUCIÓ d'1 de març del 2012, de la Universitat d'Alacant, per la qual es convoca un procés selectiu de promoció interna per a l'accés a escales del grup A, subgrup A2, referència PI-03/12.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6733

Data del DOGV
:   13-03-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/2297


Data del document
:   01-03-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ d'1 de març del 2012, de la Universitat d'Alacant, per la qual es convoca un procés selectiu de promoció interna per a l'accés a escales del grup A, subgrup A2, referència PI-03/12. [2012/2297]  
D'acord amb el que disposa l'article 119 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, en l'article 37 i la disposició addicional quarta del Decret 33/99 del Govern Valencià pel qual s'aprova el Reglament de Selecció, Provisió de Llocs de Treball i Carrera Administrativa, aquesta Universitat, en ús de les competències que l'atribueixen l'article 20 de la Llei Orgànica 6/2001, d'Universitats, en relació amb l'article 2.2 i), així com en els estatuts d'aquesta Universitat, acorda convocar un procés selectiu de promoció interna per a l'accés a les escales de la Universitat d'Alacant, classificades dins del Grup A, Subgrup A2, d'acord amb les següents bases:  
  
  
Primera. Requisits del personal aspirant  
1.1 Per a l'admissió al procés selectiu per a l'accés a l'escala corresponent de la Universitat d'Alacant, classificada dins del Grup A, Subgrup A2, en funció del lloc de procedència, a més dels requisits ja acreditats en altres nomenaments anteriors, el personal aspirant haurà de reunir els requisits següents:  
1.1.1 Estar en possessió del títol de diplomatura, arquitectura tècnica, enginyeria tècnica, grau o equivalent, o estar en condicions d'obtenir-lo abans que finalitze el termini de presentació de sol·licituds.  
1.1.2 Haver prestat serveis efectius, durant almenys dos anys, com a funcionària o funcionari de carrera en cossos o escales del Grup C, Subgrup C1.  
1.1.3 Ser titular d'un lloc de treball classificat com A2/C1 en aquesta Universitat.  
1.2 Els requisits a què fa referència l'apartat anterior hauran de complir-se en el dia de la finalització del termini de presentació de sol·licituds i mantenir-los fins al moment de la presa de possessió del lloc de treball.  
  
Segona. Procediment de selecció  
2.1 El procés de promoció interna dels o les aspirants comprendrà dues fases:  
2.1.1 Primera fase. Curs Selectiu de caràcter obligatori i eliminatori  
Per a superar aquesta fase és un requisit que els aspirants hagen assistit al 90% de les hores lectives del curs.  
El Tribunal publicarà al tauler d'anuncis de l'edifici del Rectorat d'aquesta Universitat la llista d'aspirants que hagen complit el requisit d'assistència establit en aquesta fase, juntament amb la data per a la primera prova contemplada en la següent fase d'aquest procés.  
  
El curs selectiu tindrà una durada de 50 hores. Els programes i matèries que integren el curs selectiu figuren en l'Annex I d'aquesta convocatòria i els mòduls específics es poden adaptar per als sectors que no es contemplen en els Annexos esmentats.  
2.1.2 Segona fase. Dues proves de caràcter obligatori i eliminatori  
  
a) Primera prova: Consistirà en un qüestionari amb quatre respostes alternatives per a cada pregunta, de les quals només una serà la correcta i en el qual es contestaran qüestions referides als continguts que integren el curs, detallats en l'Annex I.  
Constarà com a màxim de 125 preguntes i la durada no podrà superar els 90 minuts. Es valorarà de 0 a 10 punts i per a superar-la serà necessari obtenir almenys 5 punts. Cada pregunta incorrecta tindrà una penalització d'un terç sobre les correctes i les contestacions en blanc no puntuaran.  
El Tribunal publicarà al tauler d'anuncis de l'edifici del Rectorat d'aquesta Universitat la relació provisional d'aspirants que hagen superat aquesta prova i establiran el termini de reclamacions.  
  
Conclòs aquest termini es publicarà la relació definitiva d'aspirants que l'hagen superada i se'ls convocarà per a la segona prova.  
  
b) Segona prova: Consistirà en la resolució de supòsits teoricopràctics relacionats amb les matèries que integren els mòduls del curs.  
  
Per a l'execució de la prova s'establiran els materials, mitjans i instruccions que es consideren adequats per a dur-la a terme. Aquesta prova inclou l'exposició en un acte públic davant del Tribunal, que podrà fer les preguntes que considere convenients quant a la matèria.  
  
Es valorarà de 0 a 10 punts i per a superar-la serà necessari obtenir almenys 5 punts.  
El Tribunal publicarà al tauler d'anuncis de l'edifici de Rectorat d'aquesta Universitat la relació provisional d'aspirants que hagen superat aquesta prova i establiran el termini de reclamacions.  
  
L'avaluació d'aquesta segona fase del curs selectiu requerirà la superació de les dues proves per separat i la puntuació serà la mitjana de les dues.  
2.2 Amb el resultat definitiu de la segona prova, el Tribunal publicarà la relació d'aspirants que han superat el procés selectiu.  
  
  
Tercera. Sol·licituds  
3.1 Les persones que vulguen inscriure's en aquestes proves selectives hauran de fer-ho a través de la sol·licitud que estarà disponible en la següent adreça de la pàgina web del Servei de Selecció i Formació: http://ssyf.ua.es/va/seleccionpas/impresos.html i en l'Oficina Principal del Registre General de la Universitat (edifici del Rectorat i Serveis Generals del Campus de Sant Vicent), dirigides al Servei de Selecció i Formació de la Universitat d'Alacant.  
3.2 El termini de presentació d'aquestes sol·licituds serà de 20 dies naturals comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana. Es presentaran en l'oficina principal del Registre General de la Universitat (edifici del Rectorat i Serveis Generals del Campus de Sant Vicent) o en les oficines auxiliars, situades a les secretaries de centre i a la Seu d'Alacant. Es podran emprar les vies establides en l'article 38.4 de la Llei 30/1992, de 26 de novembre.  
El Servei de Selecció i Formació sol·licitarà al Servei de Gestió de Personal una certificació acreditativa del compliment dels requisits que s'exigeix en la base 1.1. En cas que aparega en l'expedient del sol·licitant l'acreditació esmentada quant al requisit de titulació (base 1.1.1), es procedirà d'acord amb el que estableix la base 5.1. En tot cas, aquest s'haurà de reflectir en l'apartat de «Títols acadèmics oficials» de la sol·licitud.  
3.3 El personal aspirant haurà d'emplenar en el requadre de la sol·licitud destinat al «Cos, escala o categoria»: Escala gestió, escala d'ajudants d'arxius, biblioteques i centres de documentació, escala analista i programador o escala tècnic mitjà i el sector corresponent; i en «Referència»: PI-03/12.  
3.4 Els aspirants hauran de fer constar en el requadre A) de l'epígraf «Dades que cal consignar segons les bases de la convocatòria», de la sol·licitud, en quin idioma dels dos oficials de la Comunitat Autònoma, valencià o castellà, volen fer els exercicis del procés selectiu.  
  
  
Quarta. Admissió d'aspirants  
4.1 Expirat el termini de presentació de sol·licituds, el gerent dictarà la resolució que contindrà la relació provisional d'aspirants admesos i exclosos per al procés selectiu, en què constarà necessàriament els cognoms, el nom, el DNI i l'escala a la qual s'opta.  
  
4.2 Els aspirants exclosos podran, en el termini de 10 dies hàbils comptadors a partir de l'endemà de la publicació de la llista provisional de personal admès i exclòs, d'acord amb el que estableix el Decret 33/99, esmenar el defecte que haja motivat l'exclusió o portar a terme les al·legacions que consideren oportunes.  
4.3 Conclòs aquest termini, esmenats els defectes, si s'escau, i vistes les al·legacions que corresponguen, es dictarà una resolució que contindrà la relació definitiva del personal admès i exclòs.  
Cinquena. Presentació de documents i nomenament  
5.1 Publicada la relació definitiva d'aspirants que han superat el procés, les persones sobre les quals el servei de Gestió de Personal no tinga la fotocòpia compulsada del títol acadèmic exigible segons aquesta convocatòria, hauran de presentar-la en aquest servei en el termini de 15 dies naturals comptadors des de l'endemà de la publicació.  
  
5.2 L'incompliment de la base anterior dins del termini indicat o la falsedat de documents donaran lloc a la invalidesa de les actuacions de l'aspirant i, en referència a aquesta persona, la nul·litat subsegüent dels actes del Tribunal, sense perjudici de les responsabilitats en què l'aspirant haguera pogut incórrer.  
5.3 La presidenta o president del Tribunal enviarà una còpia certificada de la relació definitiva de persones aprovades al rector de la Universitat proposant el nomenament com a personal funcionari de carrera de l'escala corresponent de la Universitat d'Alacant. Per resolució d'aquest òrgan es procedirà al nomenament, que es publicarà en el Diari Oficial de la Comunitat Valenciana.  
5.4 La presa de possessió s'efectuarà en el termini d'un mes comptador des de la data de publicació del nomenament en el Diari Oficial de la Comunitat Valenciana, en el mateix lloc de treball que ocupaven.  
  
  
Sisena. Tribunal  
6.1 La totalitat dels membres del Tribunal i els assessors estaran subjectes al règim i funcionament establit en l'article 22 i els següents de la Llei 30/1992 de Règim Jurídic de les Administracions Públiques i Procediment Administratiu Comú, a les causes generals d'abstenció i recusació contingudes en l'esmentada Llei i al que preveu l'article 57 de la Llei d'Ordenació i Gestió de la Funció Pública Valenciana.  
  
6.2 Amb anterioritat a l'inici del curs selectiu, si s'escau, es publicarà una resolució amb el nomenament de nous membres del Tribunal en substitució dels que hagueren perdut aquesta condició.  
6.3 Prèvia convocatòria de la presidenta o president, es constituirà el Tribunal amb l'assistència d'aquesta persona i de la secretària o secretari i de la meitat, almenys, dels membres titulars o suplents.  
6.4 Durant el procés selectiu, el Tribunal resoldrà tots els dubtes que pogueren sorgir en l'aplicació d'aquestes normes, així com el que s'haja de fer en els casos no previstos.  
6.5 El Tribunal podrà disposar de la incorporació als treballs d'assessors especialistes per a les proves que consideren pertinents, amb la limitació de prestar la col·laboració en les especialitats tècniques d'aquests. La designació haurà de comunicar-se al rector de la Universitat i fer-la pública.  
6.6 El Tribunal qualificador adoptarà les mesures precises en els casos en què siga necessari, de manera que les persones amb minusvalideses, disposen de condicions semblants per a fer els exercicis que la resta dels participants. En aquest sentit, les adaptacions possibles en temps i mitjans per a fer els exercicis s'establiran per a les persones amb minusvalideses que ho sol·liciten.  
6.7 El tribunal vetlarà perquè queden garantits els principis de mèrit, capacitat i d'igualtat d'oportunitats i de tracte entre dones i homes.  
  
6.8 A l'efecte de la comunicació i altres incidències, el Tribunal tindrà la seu en el Servei de Selecció i Formació de la Universitat, Campus de Sant Vicent, telèfon 083339234.  
6.9 Els tribunals, titular i suplent, el nomenament dels quals es publicarà segons s'indica en la base següent, es compondran de la presidenta o president i quatre vocals per a cadascun, un dels quals serà la secretària o secretari.  
  
Setena. Notificacions al personal aspirant  
D'acord amb l'article 59.6 b) de la Llei 30/1992, de 26 de novembre, les publicacions detallades en aquestes bases, així com la informació d'altres actes que se'n deriven que requerisquen la publicació, a l'efecte de la notificació es faran al tauler d'anuncis de l'edifici de Rectorat i Serveis Generals i en l'adreça de la següent pàgina web del Servei de Selecció i Formació: http://ssyf.ua.es/va/seleccionpas/promocion-interna/actual/promocio-interna.html  
En aquesta mateixa adreça es troba la resta d'informació general referent a la convocatòria i l'accés a tota la normativa i legislació esmentada.  
Igualment disposareu, en el mateix lloc de referència, de tota la informació relativa al desenvolupament del curs selectiu.  
  
Huitena. Norma final  
Contra la convocatòria, les bases i tots els actes administratius que se'n deriven, que esgoten la via administrativa, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors a partir de l'endemà de la publicació, d'acord amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el 6.4 de la Llei Orgànica 6/2001, de 21 de desembre, d'Universitats i el 46 de la Llei 29/1998, de 13 de juliol, reguladora de la jurisdicció contenciosa administrativa. A més, potestativament podran interposar un recurs de reposició en el termini d'un mes comptador a partir de l'endemà de la publicació d'aquesta convocatòria, davant el rector, d'acord amb el que disposa l'article 116 de la Llei 30/1992, redactat segons la Llei 4/1999.  
  
Quant a les actuacions del Tribunal, podrà interposar-se un recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, en el termini d'un mes comptador des de l'endemà de les publicacions o notificacions.  
El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre-lo.  
  
Alacant, 1 de març de 2012.- El gerent: Álvaro Berenguer Berenguer.  
  
  
ANNEX I  
  
Accés a les escales del grup A, subgrup A2   
Referència PI-03/12   
Continguts que cal desenvolupar en el curs (50 hores)  
  
  
MÒDULS COMUNS A TOTES LES ADMINISTRACIONS (32 hores)  
  
C.1 Mòdul: Legislació bàsica: (10 hores)   
· Estatut Bàsic de l'Empleat Públic i funció pública valenciana  
  
· La responsabilitat de les administracions públiques. Responsabilitat administrativa  
  
C.2 Mòdul: Espai Europeu d'Educació Superior: (6 hores)  
· Criteris per a l'expedició del suplement europeu al títol (SET)  
  
· Reial Decret 1002/2010, de 5 d'agost, sobre l'expedició de títols universitaris oficials  
· RD 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions universitàries de caràcter oficial i validesa en tot el territori nacional.  
  
· Procediment per a l'emissió del suplement europeu al títol (SET)  
  
· Annex V de l'Ordre ECI/2514/2007, de 13 d'agost, sobre l'expedició de títols universitaris oficials de màster i doctorat.  
· Reial Decret 1044/2003, d'1 d'agost, pel qual s'estableix el procediment per a l'expedició per les universitats del suplement europeu del títol.  
· Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.   
· Reial Decret 861/2010, de 2 de juliol, pel qual es modifica el Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
· Normativa de la UA per a la implantació de títols de grau  
  
C.3 Mòdul: Polítiques socials: (5 hores)  
· Igualtat  
· Accessibilitat  
  
C.4 Mòdul: Resolució de conflictes: (3 hores)  
· Les bases d'un procés de comunicació interpersonal eficaç  
· El contingut i la forma en un procés de comunicació  
· La relació afectiva entre els comunicants. L'empatia  
· Els possibles problemes sorgits dels diferents rols en un grup de treball  
· Negociar els problemes i resoldre els conflictes. Introducció  
· Dirigir un grup és liderar-lo. El lideratge com a habilitat directiva  
  
  
C.5 Mòdul: Finançament universitari: El finançament de les universitats (3 hores)  
  
C.6 Mòdul: Mètodes i tècniques directives: Formular objectius, indicadors de compliment (2 hores)  
  
C.7 Mòdul: Pla estratègic de la UA: (3 hores)  
· Planificació estratègica: Introducció i conceptes bàsics  
· Fases del procés d'elaboració d'un pla estratègic. El PE de la Universitat d'Alacant  
· El quadre de comandament integral  
· Alguns elements orientatius per a avaluar un pla estratègic  
  
  
MÒDULS ESPECÍFICS PER A L'ADMINISTRACIÓ GENERAL (18 hores)  
  
E.1 Mòdul: Gestió econòmica: (7 hores)  
· Comptabilitat analítica  
· SIU (Sistema d'Informació Universitària)  
· Contractació administrativa i licitació electrònica  
  
E.2 Mòdul: Gestió d'investigació: (6 hores)  
· Organització  
· Finançament i gestió econòmica de la investigació  
  
E.3 Mòdul: Gestió acadèmica: (5 hores)  
· Accés  
· Beques  
· Títols  
· Nous ensenyaments universitaris oficials de grau i post grau (màster universitari i doctorat)  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR BIBLIOTEQUES I ARXIU (18 hores)  
  
E.1 Mòdul: Gestió de la biblioteques universitàries: (4 hores)  
· Gestió de la informació i del coneixement  
· Drets d'autor i propietat intel·lectual en la BU  
  
E.2 Mòdul: Serveis de la biblioteca universitària: (14 hores)  
· Biblioteca digital: Accés, continguts i serveis  
· CI2. Competències informàtiques i informacionals  
· Tècniques avançades de recerca i recuperació d'informació  
· Open Access i repositoris de materials docents i d'investigació  
  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR INFORMÀTICA. (SERVEI D'INFORMÀTICA) (18 hores)  
  
  
E.1 Mòdul: PLSQL  
· El llenguatge PL/SQL. Introducció  
· Declaració d'identificadors PL/SQL  
· Escriptura de sentències executables  
· Sentències DML en PL  
· Ús de cursors explícits  
· Creació de procediments emmagatzemats  
· Creació de funcions emmagatzemades  
· Creació de paquets  
· Ús de paquets proporcionats per Oracle en el desenvolupament d'aplicacions  
· SQL dinàmics i metadades  
· Manipulació d'objectes grans  
  
E.2 Mòdul: ASP.NET  
· Primer contacte amb ASP.NET  
· Treballant amb Web Forms  
· MasterPages  
· Accés a base de dades i gestió de dades  
· Validació de dades  
· Entorn multiidioma  
· Seguretat en la recepció de dades  
· Control d'errors  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR INFORMÀTICA (ESCOLA POLITÈCNICA SUPERIOR) (18 hores)  
  
E.1 Mòdul: Administració de sistemes i xarxes de computadores: (8 hores)  
· TCP/IP  
· DHCP i DNS  
· Gestió d'usuaris i grups. LDAP i PAM. El superusuari i pseudousuaris en UNIX  
· Seguretat  
  
E.2 Mòdul: Aplicacions: (10 hores)  
· Desenvolupament d'aplicacions SOA amb Axis2 i jUddi  
· Programació amb JQuery  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR IMATGE I COMUNICACIÓ (18 hores)  
  
E.1 Mòdul: Disseny i ús (2 hores)   
· Principis bàsics del disseny en línia per a orientar i controlar el disseny de les pàgines de les quals un és responsable.  
· Ús en Internet per a la web i per als nous dispositius mòbils  
  
  
E.2 Mòdul: Màrqueting i comunicació (3 hores)  
· Introducció. El llibre en la Xarxa  
· Noves vies per a la promoció i comunicació del llibre: Les xarxes socials i l'ús professional. Blogs de referència. Book Trainers  
· Característiques específiques i perfils en Linkedin, Twitter i Facebook  
· Altres xarxes socials emergents (Google + i Tulalip)  
  
E.3 Mòdul: Propietat intel·lectual en Internet (4 hores)  
· Creacions susceptibles de protecció per drets d'autor en l'entorn digital  
· Contingut i límits dels drets d'autor  
· Cessions i llicències d'ús de drets d'autor sobre obres digitals i digitalitzades  
  
E.4 Mòdul: Privadesa, protecció de dades i seguretat (5 hores)  
  
  
E.5 Mòdul: Edició digital (4 hores)  
· Llibre electrònic (e-book) vs. llibre en paper. Avantatges i inconvenients  
· Diferents formats per a editar en digital. Eines i convertidors  
  
· Diferents dispositius de lectura, e-readers (Kindle, Sony reader, etc.), mòbils, ordinadors i tauletes.  
· Sistemes de protecció d'e-books. Conveniència i tipus  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. PERFIL A (18 hores)  
  
E.1 Mòdul: Organització i gestió del laboratori: (1 hora).   
· Gestió i organització del material.  
· Gestió i organització d'equips  
· Gestió de residus  
· Seguretat en el laboratori  
  
E.2 Mòdul: Química preparativa: (2 hores).   
· Definicions i conceptes  
· Tècniques de dilució, concentració i separació amb finalitats preparatives  
· Estàndards i mètodes de calibratge analític  
· Mineralització àcida en mostres sòlides mitjançant mètodes convencionals i basats en microones.  
· Estratègies i noves tendències en preparació de mostres per a l'anàlisi  
  
E.3 Mòdul: Tècniques cromatogràfiques: (5 hores).  
· Introducció a les tècniques cromatogràfiques  
· Cromatografia de líquids  
· Cromatografia de gasos  
· Cromatografia iònica  
  
E.4 Mòdul: Espectrometria de masses: (5 hores)  
· Principis fonamentals  
· Tècniques i aplicacions  
  
E.5 Mòdul: Tècniques de plasma d'acoblament inductiu (ICP-OES/ICP-MS): (5 hores)   
· Principis fonamentals  
· Espectroscòpia d'emissió amb plasma d'acoblament inductiu  
  
· Espectrometria de masses amb plasma d'acoblament inductiu  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. PERFIL B (18 hores)  
  
E.1 Mòdul: Organització i gestió del laboratori: (1 hora).   
· Gestió i organització del material.  
· Gestió i organització d'equips  
· Gestió de residus  
· Seguretat en el laboratori  
  
E.2 Mòdul: Química preparativa: (2 hores).   
· Definicions i conceptes  
· Tècniques de dilució, concentració i separació amb finalitats preparatives  
· Estàndards i mètodes de calibratge analític  
· Mineralització àcida en mostres sòlides mitjançant mètodes convencionals i basats en microones  
· Estratègies i noves tendències en preparació de mostres per a l'anàlisi  
  
E.3 Mòdul: Tècniques cromatogràfiques: (5 hores)  
· Introducció a les tècniques cromatogràfiques  
· Cromatografia de líquids  
· Cromatografia de gasos  
· Cromatografia iònica  
  
E.4 Mòdul: Tècniques de plasma d'acoblament inductiu (ICP-OES/ICP-MS): (5 hores)   
· Principis fonamentals  
· Espectroscòpia d'emissió amb plasma d'acoblament inductiu  
· Espectrometria de masses amb plasma d'acoblament inductiu  
  
E.5 Mòdul: Estudi mineralògic d'artefactes arqueològics: (5 hores)  
  
· Principis fonamentals  
· Identificació mineralògica I: Microscòpia de llum polaritzada i reflectida  
· Identificació mineralògica II: Difracció de rajos X  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. DEPARTAMENT QUIMICA ANALÍTICA (18 hores)   
  
E.1 Mòdul: Organització i gestió del laboratori (3 h)  
· Gestió i organització de material  
· Gestió i organització d'equips  
· Gestió de residus  
· Seguretat en el laboratori  
  
E.2 Mòdul: Introducció a la química analítica (1 h)  
· Química analítica. Mètodes i tècniques analítiques  
· Recerca bibliogràfica  
  
E.3. Mòdul: Química preparativa: (4 h)  
· Definicions i conceptes  
· Tècniques de dilució, concentració i separació amb fins preparatius  
· Estàndards i mètodes de calibratge analítica   
· Mineralització àcida en mostres sòlides mitjançant mètodes convencionals i basats en microones.  
· Estratègies i noves tendències en preparació de mostres per a anàlisi.  
  
E.4 Mòdul: Tècniques cromatogràfiques (5 h)   
· Introducció a les tècniques cromatogràfiques  
· Cromatografia de líquids  
· Cromatografia de gasos  
· Cromatografia iònica  
  
E.5 Mòdul: Tècniques espectroscòpiques (5 h)  
· Introducció a les tècniques espectroscòpiques d'anàlisis  
· Espectroscòpia atòmica  
· Espectroscòpia molecular  
  
  
MÒDULS ESPECÍFICS PER A L'ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. DEPARTAMENT FISIOLOGIA (18 hores)   
  
E.1 Mòdul: Fisiologia (6 hores)  
· Inventari actualitzat de reactius i productes  
· Preparació de mitjans estèrils. Esterilització de materials quirúrgics  
· Ajustament del pH de solucions  
· Comanda de productes químics i normativa associada  
· Comanda i ús de gasos de laboratori (oxigen, carbogen, etc.). Coneixement de la normativa associada  
· Manteniment dels equips docents d'il·luminació i òptics  
· Manteniment d'instrumentació pròpia del laboratori de fisiologia  
  
  
E.2 Mòdul: Genètica (6 hores)  
· Genètica de llevats (Saccharomyces cerevisiae)  
· Manipulació genètica en Salmonella enterica  
  
E.3 Mòdul: Microbiologia (6 hores)  
· Preparació de mitjans de cultiu  
· Filtració de mostres naturals i concentració de virus  
· Aïllament de microorganismes a partir de mostres naturals  
· Identificació molecular de microorganismes  
MÒDULS ESPECÍFICS PER A L'ADMINISTRACIÓ ESPECIAL, SECTOR LABORATORIS D'INSTRUMENTACIÓ CIENTÍFICA. DEPARTAMENT D'AGROQUÍMICA (18 hores)  
  
E.1 Mòdul: Organització i gestió del laboratori (2 hores)  
· Gestió i organització del material.  
· Gestió i organització d'equips  
· Gestió de residus  
· Seguretat en el laboratori  
  
E.2 Mòdul: Tècniques instrumentals (6 hores)  
· Introducció a les tècniques cromatogràfiques  
· Espectroscòpia UV-Vis  
· Cromatografia d'intercanvi iònic  
· Extracció en fase sòlida (SPE)  
  
E.4 Mòdul: Operacions bàsiques de laboratori (5 hores)   
· Concepte de liofilització i ús d'equips  
· Rotavapor: Fonament, aplicacions i ús  
· Processos d'obtenció d'aigua de diferent puresa per a l'ús en el laboratori  
· Campanes de gasos: Manteniment i manipulació  
  
E.5 Mòdul: Cultiu de microorganismes (5 hores)   
· Principis fonamentals  
· Mitjans de cultiu  
· Autoclau: Fonament, aplicacions i ús  
· Sonicadors: Fonament, aplicacions i ús  
· Centrifugues: Fonament, aplicacions i ús